Pentti Linkola

**Kaarlo Pentti LINKOLA** (naskiĝis la 7-an de decembro 1932 en Helsinko, mortis la 5-an de aprilo 2020 en Sääksmäki, Valkeakoski) estis finna filozofo, verkisto, radikala ekologiisto, fiŝkaptisto kaj ornitologo. Linkola skribis eseolibrojn. Li apogis terorismon en la senco, ke temas pri agado kontraŭ la socio, kiu siavice agadas kontraŭ la planedo; tiukadre li asertis ofte, ke necesas agoj kiuj draste malpliigos la homaron. Li kredis, ke la vivo pereos, se la homaro ne malgrandiĝos aparte multe. Li estis en sia lando en la publikeco speciale en la 1970-aj kaj la 1980-aj jaroj.

Somere Linkola fiŝkaptis el remboato, kaj vintre li havis ĉevalon helpe de la fiŝkaptismo. Li fiŝkaptis ekzemple en Kuhmoinen el Päijänne kaj ekde 1978 en Sääksmäki el Vanajavesi.

En 1995 Linkola fondis la fondaĵon *Luonnonperintösäätiö*, kiu aĉetas naturstatan arbaron en Finnlando kaj medikonservadas ĝin.

Linkola havis klare specialan pozicion en finna diskutetoso: li ne estis kondamnita, kvankam li rekomendis terorismon, kun alia apogis meton mortigantan venenon en akveduktojn de urboj kaj en la jaro 2001 li tute grave ĝojis pri terorismo en Novjorko la 11-an de septembro. Ankaŭ jaroj post tio li skribis, ke tiu teroristoj estis "morale superaj". Estis taksita, ke estis tute klare, ke Linkola estis en sia lando nura famulo, kiu tute grave apogis diktaturon kaj terorismon. Tamen iuj diris, ke se li estus tute logika, li farus sinmortigon. Linkola diris, ke sinmortigoj ne estas malbonaj kaj li honoras ilin, kiuj elektas ĝin, sed li mem havis rajton vivi, ĉar li malhelpis mortigon de naturo. Do Linkola, kiu suferis pro diabeto kaj depresio, argumentis, ke li mem injektis insulinon en siajn vejnojn kaj glutis antidepresiajn pilolojn. Li malamegis lestadianismon, ĉar ĝia kontraŭkoncipa malapogo kreskigas kvanton de homoj.

Lia patro Kaarlo Linkola kaj avo estis ligitaj al la Universitato de Helsinko. Li mem loĝis en Signilskär en Alanda Insularo, kie li faris ornitologian esploradon. Kvankam li estis unu el la plej famaj ornitologoj de Finnlando, Linkola ĉesis sian esploran karieron por vivi kiel simpla fiŝkaptisto, ĉar tio pli kongruis kun lia idearo.

Linkola estis edzo en la jaroj 1961–1975. Linkola kaj lia eksa edzino havas du filinojn, unu nepinon kaj unu nepon. Linkola rakontis, ke lia edzino divorcis el li, ĉar fiŝo en Finnlando fariĝis malmultekosta, tiel kariera fiŝkaptado en Finnlando fariĝis pli ŝarĝa kaj lia edzino do deziris interŝanĝi ilian karieron sed Linkola volis daŭri la karieran fiŝkaptadon. Linkola ricevis juneco-versian diabeton 63-jara – li diris humure, ke li estis flatata.

Linkola taksis pri si, ke li estis unu el la vere malmultaj tute logikaj pensantoj – same kiel vere, vere malmultaj homoj havas talentojn por ke iĝi do bona komponisto kiel Beethoven, do bona pentristo kiel Picasso, do bone fizikisto kiel Newton ktp., same nur vere, vere malmultaj homoj havas talentojn igxi tute logika pensanto – laux li li estis unu el la tiuj vere malmultaj pensantoj.

En 2017 publikiĝis biografio de Linkola je la nomo *Pentti Linkola – ihminen ja legenda* (Riitta Kylänpää: "Pentti Linkola – la homo kaj la legendo"). Post lia morto lia amikino Anneli Jussila skribis libron pri tio, kia li estis en sia privata vivo. Romantika, erotika rilato de Linkola kaj Jussila ne daŭris ĝis morto de Linkola, sed ili estis geamikoj ĝis morto de Linkola.

## Morto 
Linkola mortis hejme en urbo Valkeakoski en eksa komunumo Sääksmäki dormante la 5-an de aprilo 2020. Lia amikino Anneli Jussila trovis lin mortinta kaj rakontis, ke sur vizaĝo de mortinta Linkola estis kontenta mieno. Lia morto kaŭzis debaton en finnaj interretaj forumoj pri kiel senti sin. Dum iuj diris, ke ili funebras, aliaj diris, ke estas naŭzige, ke estas malĝoje, ke iuj funebras, ke mortis tia famulo, kiu facile povus esti kondamnita al malliberejo pro incitado al la perforta detruo de la socio.

## Verkoj 
* Linkola, Pentti & Olavi Hilden: *Suuri Lintukirja* (La Granda Libro de Birdoj), eldonejo Otava, 1955, 1962.
* Linkola, Pentti kaj Osmo Soininvaara: *Kirjeitä Linkolan ohjelmasta* (Leteroj el la programo de Linkola). Porvoo: WSOY, 1986.
* Linkola, Pentti: *Voisiko elämä voittaa* (Ĉu vivo povus venki). Helsinko: Tammi, 2004.

## Referencoj 
## Literaturo 
* Kämäräinen, Kauko: Linkola, oikeinajattelija (Linkola, prava pensulo). Tampereo: eldonejo Määrämitta ("Mezuro"), 1992.
* Alén, Eero: Linkolan soutajan päiväkirja (Taglibro de remisto Linkola). Turku: eldonejo Sammakko, 2006 (Alén rakontas pri sia ŝtudolaboro kiel helpanto de Linkola 1994).
* Turtiainen, Pekka: Kalastaja (Fiŝkaptisto). Sääksmäki: Voipaalan taidekeskus (arta centro Voipaala), 2015.
* Kylänpää, Riitta: Pentti Linkola – ihminen ja legenda (Pentti Linkola - viro kaj legendo), 2017 (biografio).

Kategorio:Finnaj verkistoj
Kategorio:Eseistoj
Kategorio:Finnaj ornitologoj
Kategorio:Finnaj filozofoj
Kategorio:Helsinkanoj
Kategorio:Formorto
Kategorio:Ekologiistoj
Kategorio:Finnaj ateistoj